CELEX: 22004D0165
Language: hu
Date: 2004-12-03 00:00:00
Title: Az EGT-Vegyesbizottság 165/2004 határozata (2004. december 3.) az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/9
            
         
      AZ EGT-VEGYESBIZOTTSÁG
   
   165/2004 határozata
   (2004. december 3.)
   az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét az EGT-Vegyesbizottság 2004. október 29-i 148/2004 határozata (1) módosította.
            
         
               (2)
            
            
               A biocidtermékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról, valamint az 1896/2000/EK rendelet módosításáról szóló, 2003. november 4-i 2032/2003/EK bizottsági rendeletet (2) a megállapodás szövegébe kell illeszteni.
            
         
               (3)
            
            
               A 91/414/EGK tanácsi irányelvnek a paraquat hatóanyagként való felvétele céljából történő módosításáról szóló, 2003. december 1-i 2003/112/EK bizottsági irányelvet (3) a megállapodás szövegébe kell illeszteni.
            
         
               (4)
            
            
               A 91/414/EGK tanácsi irányelvnek a mezoszulfuron, a propoxikarbazon és a zoxamid hatóanyagként való felvétele céljából történő módosításáról szóló, 2003. december 5-i 2003/119/EK bizottsági irányelvet (4) a megállapodás szövegébe kell illeszteni,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XV. fejezete a következőképpen módosul:
   
               1.
            
            
               A 12 o. pont (1896/2000/EK bizottsági rendelet) a következővel egészül ki:
               „ahogyan azt a
               
                           —
                        
                        
                           
                              32003 R 2032: 2003. november 4-i 2032/2003/EK bizottsági rendelet (HL L 307., 2003.11.24., 1. o.). módosította.”
                        
                     
         
               2.
            
            
               A 12a. pont (91/414/EGK tanácsi irányelv) az alábbi francia bekezdésekkel egészül ki:
               
                           „—
                        
                        
                           
                              32003 L 0112: 2003. december 1-jei 2003/112/EK bizottsági irányelv (HL L 321., 2003.12.6., 32. o.),
                        
                     
                           —
                        
                        
                           
                              32003 L 0119: 2003. december 5-i 2003/119/EK bizottsági irányelv (HL L 325., 2003.12.12., 41. o.).”
                        
                     
         
               3.
            
            
               A 12r. pont után (1999/45/EK európai parlamenti és tanácsi irányelv) a következő pontot kell beilleszteni:
               
                           „12s.
                        
                        
                           
                              32003 R 2032: A biocidtermékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról, valamint az 1896/2000/EK rendelet módosításáról szóló, 2003. november 4-i 2032/2003/EK bizottsági rendelet (HL L 307., 2003.11.24., 1. o.).”
                        
                     
         2. cikk
   A 2032/2003/EK rendelet, valamint a 2003/112/EK és 2003/119/EK irányelv izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2004. december 4-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, valamint EGT-kiegészítésében kell kihirdetni.
   
      Kelt Brüsszelben, 2004. december 3-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 102., 2005.4.21.,21. o.
   
   
      (2)  HL L 307., 2003.11.24., 1. o.
   
   
      (3)  HL L 321., 2003.12.6., 32. o.
   
   
      (4)  HL L 325., 2003.12.12., 41. o.
   
   
      (5)  Alkotmányos követelmények nincsenek megjelölve.